चेल्सी विजयी, लिभरपुल बराबरीमा रोकियो
इंग्लिस प्रिमियर लिग अन्तर्गत शनिबार चेल्सीले स्वान्सी सिटीलाई १–० ले पराजित गरेको छ ।  चेल्सीको जितमा एकमात्र गोल सेस फाब्रिगासको नाममा रहयो ।  यस नतिजासँगै चेल्सीले शीर्ष ४ भित्र अटाउने सम्भावना कायमै राखेको छ ।
लन्डन — इंग्लिस प्रिमियर लिग अन्तर्गत शनिबार चेल्सीले स्वान्सी सिटीलाई १–० ले पराजित गरेको छ ।  चेल्सीको जितमा एकमात्र गोल सेस फाब्रिगासको नाममा रहयो ।  यस नतिजासँगै चेल्सीले शीर्ष ४ भित्र अटाउने सम्भावना कायमै राखेको छ ।लिगको तेस्रो स्थानमा रहेको लिभरपुलले भने अपेक्षाकृत नतिजा निकाल्न सकेन । योर्गेन क्लपको टोलीले रेलिगेसन क्षेत्रमा रहेको स्टोक सिटीसँग गोलरहित बराबरीमा चित्त बुझायो । बर्नली र ब्राइटनको खेलमा पनि कुनै गोल भएन । क्रिस्टल प्यालेसले लेस्टर सिटीलाई ५–० को फराकिलो अन्तरले पराजित गर्यो । एभरटनले हडर्सफिल्डलाई २–० ले पराजित गर्दा साउथह्याम्पटनले बर्नमाउथमाथि २–१ को जित निकाल्यो । न्युकासल युनाइटेड अंक तालिकाको पुछारमा रहेको वेस्ट ब्रोमसँग १–० ले पराजित भयो । 